3.8.

Kritēriji transportlīdzekļu iekļaušanai N1 kategorijā. 3.8.1. Transportlīdzekli iekļauj N1 kategorijā, ja tas atbilst visiem piemērojamajiem kritērijiem. Ja viens vai vairāki kritēriji nav ievēroti, transportlīdzekli klasificē kā M1 kategorijas transportlīdzekli. 3.8.2. Papildus 3.2.–3.6. punktā minētajiem vispārīgajiem kritērijiem, klasificējot transportlīdzekļus ar apvienotu transportlīdzekļa vadītāja nodalījumu un kravas nodalījumu (t. i., transportlīdzekļus ar BB tipa virsbūvi), piemēro šajā punktā minētos kritērijus. ▼C1 3.8.2.1. Tas, ka starp sēdekļu rindu un kravas zonu ir ierīkota pilnīga vai daļēja siena vai starpsiena, neatbrīvo no pienākuma ievērot attiecīgos kritērijus. ▼B 3.8.2.2. Kritēriji ir šādi: ▼C1 a) kravu ir iespējams iekraut pa aizmugures durvīm, vērtni vai sānu durvīm, kas konstruētas un izgatavotas šajā nolūkā; b) ja izmanto aizmugures durvis vai vērtni, kraušanas atvērums atbilst šādām prasībām: i) ja transportlīdzeklis ir aprīkots tikai ar vienu sēdekļu rindu vai tikai ar transportlīdzekļa vadītāja sēdekli, kraušanas atvēruma minimālais augstums ir vismaz 600 mm; ii) ja transportlīdzeklis ir aprīkots ar divām vai vairākām sēdekļu rindām, kraušanas atvēruma minimālais augstums ir vismaz 800 mm un laukums ir vismaz 12 800 cm2; c) kravas zona atbilst šādām prasībām: “kravas zona” ir transportlīdzekļa daļa, kas atrodas aiz sēdekļu rindas(-ām) vai aiz transportlīdzekļa vadītāja sēdekļa, ja transportlīdzeklis ir aprīkots tikai ar vienu transportlīdzekļa vadītāja sēdekli; i) kravas zonas kraušanas virsma parasti ir līdzena; ii) ja transportlīdzeklis ir aprīkots tikai ar vienu sēdekļu rindu vai tikai ar vienu sēdekli, kravas zonas minimālais garums ir vismaz 40 % no garenbāzes; iii) ja transportlīdzeklis ir aprīkots ar divām vai vairākām sēdekļu rindām, kravas zonas minimālais garums ir vismaz 30 % no garenbāzes. Ja pēdējās rindas sēdekļi ir viegli noņemami, neizmantojot speciālus instrumentus, prasības attiecībā uz kravas zonas garumu ievēro, pieņemot, ka transportlīdzeklī ir uzstādīti visi sēdekļi; iv) prasības attiecībā uz kravas zonas garumu ievēro, pieņemot, ka attiecīgi pirmās rindas vai pēdējās rindas sēdekļu atzveltnes ir vertikālā stāvoklī atbilstoši parastajiem apstākļiem, kādos sēdekļus izmanto braucēji. ▼B 3.8.2.3. Īpaši mērīšanas nosacījumi 3.8.2.3.1. Definīcijas ▼C1 a) “Kraušanas atvēruma augstums” ir vertikālais attālums starp divām horizontālām plaknēm, kas pieskaras attiecīgi durvju ailas apakšdaļas augstākajam punktam un durvju ailas augšdaļas zemākajam punktam; b) “kraušanas atvēruma laukums” ir maksimālā atvēruma, kādu pieļauj plaši atvērtas aizmugures durvis vai vērtne(-s), taisnleņķa projekcijas vertikālā plaknē, kura ir perpendikulāra transportlīdzekļa viduslīnijai, vislielākais laukums; ▼B c) “garenbāze”, piemērojot 3.8.2.2. un 3.8.3.1. punktā minētās formulas, ir: i) divasu transportlīdzeklim – attālums starp priekšējās ass viduslīniju un otrās ass viduslīniju; vai ii) trīsasu transportlīdzeklim – attālums starp priekšējās ass viduslīniju un tādas virtuālas ass viduslīniju, kas atrodas vienādā attālumā no otrās un trešās ass. 3.8.2.3.2. Sēdekļu regulēšana a) Sēdekļus noregulē galējā aizmugurējā stāvoklī; b) ja sēdekļa atzveltne ir regulējama, to noregulē tā, lai telpiskās H punkta ierīces (manekena) rumpja leņķis sēžot būtu 25°; c) ja sēdekļa atzveltne nav regulējama, tās stāvoklis atbilst stāvoklim, ko noteicis transportlīdzekļa ražotājs; d) ja sēdekļa augstums ir regulējams, to noregulē zemākajā stāvoklī. 3.8.2.3.3. Nosacījumi attiecībā uz transportlīdzekli a) Transportlīdzekļa noslodzes apstākļi atbilst tā maksimālajai masai; b) transportlīdzekļa riteņi ir neitrālā stāvoklī. 3.8.2.3.4. Prasības, kas minētas 3.8.2.3.2. punktā, nepiemēro, ja transportlīdzeklis ir aprīkots ar sienu vai starpsienu. 3.8.2.3.5. Kravas zonas garuma mērīšana ▼C1 a) Ja transportlīdzeklis nav aprīkots ar starpsienu vai sienu, garumu mēra no vertikālas plaknes, kas pieskaras sēdekļa atzveltnes augšmalas galējam aizmugurējam punktam, līdz aizmugurējam iekšējam panelim, durvīm vai vērtnei aizvērtā stāvoklī; b) ja transportlīdzeklis ir aprīkots ar starpsienu vai sienu, garumu mēra no vertikālas plaknes, kas pieskaras starpsienas vai sienas galējam aizmugurējam punktam, līdz aizmugurējam iekšējam panelim, durvīm vai vērtnei aizvērtā stāvoklī; ▼B c) prasības attiecībā uz garumu ievēro vismaz horizontālā līnijā, kas atrodas gareniskajā vertikālajā plaknē, kura šķērso transportlīdzekļa viduslīniju kravas nodalījuma grīdas līmenī. 3.8.3. Papildus 3.2.–3.6. punktā minētajiem vispārīgajiem kritērijiem, klasificējot transportlīdzekļus, kuru transportlīdzekļa vadītāja nodalījums un kravas nodalījums nav apvienoti (t. i., transportlīdzekļus ar BE tipa virsbūvi), piemēro šajā punktā minētos kritērijus. 3.8.3.1. Ja transportlīdzeklim ir slēgta tipa virsbūve, piemēro šādus kritērijus: ▼C1 a) kravu ir iespējams iekraut pa aizmugures durvīm, vērtni vai paneli vai citā veidā; b) kraušanas atvēruma minimālais augstums ir vismaz 800 mm, un atvēruma laukums ir vismaz 12 800 cm2; c) kravas zonas minimālais garums ir vismaz 40 % no garenbāzes. 3.8.3.2. Ja transportlīdzeklim ir vaļēja tipa kravas zona, piemēro tikai 3.8.3.1. punkta a) un c) apakšpunkta noteikumus. ▼B 3.8.3.3. Uz 3.8.3. punktā minēto noteikumu piemērošanu attiecas 3.8.2.3.1. punktā minētās definīcijas. ▼C1 3.8.3.4. Tomēr prasības attiecībā uz kravas zonas garumu ievēro horizontālā līnijā, kas atrodas gareniskajā vertikālajā plaknē, kura šķērso transportlīdzekļa viduslīniju kravas nodalījuma grīdas līmenī.